smcproject/ml-wiki-sentences huggingface dataset:
രാജാവിൻറെ കൽപ്പന പ്രകാരം അവസാനം തോമാ തൻ്റെ നിയന്ത്രണത്തിലുള്ള പള്ളികളുടെ വരുമാനവും നിരണം പള്ളിയുടെ നിക്ഷേപം വിറ്റ വകയിലുള്ള പണവും ഉപയോഗിച്ച് ഡച്ചുകാർക്കുള്ള കടം വീട്ടാൻ നിർബന്ധിതനായി.
ശുക്ർ-അല്ലാഹിനെയും അന്ത്യോഖ്യൻ ദൗത്യസംഘത്തിലെ മറ്റ് രണ്ട് ബിഷപ്പുമാരെയും അംഗീകരിക്കാനും അവരോട് സഹകരിക്കാനും രാജാവ് തോമായോട് നിർദ്ദേശിച്ചു.
രാജാവിന്റെ നിർദ്ദേശപ്രകാരം 1754ൽ തോമാ 5ാമന് ശുക്ർ-അല്ലാഹിനെ ചെന്നുകണ്ട് ചർച്ച നടത്തി.
ചർച്ചയ്ക്കൊടുവിൽ തോമാ അന്ത്യോഖ്യാ പാത്രിയർക്കീസിന്റെ അധികാരത്തിന് വിധേയപ്പെടുമെന്നും പകരം അന്ത്യോഖ്യൻ ദൗത്യസംഘം തോമായുടെ അംഗീകാരം കൂടാതെ പട്ടം കൊടുക്കുകയില്ല എന്നും ധാരണയായി.
തോമായുമായുള്ള സമവായം തകരുന്നു
രാജാവിൻറെ നിർദ്ദേശപ്രകാരം അന്ത്യോഖ്യൻ ദൗത്യസംഘവുമായി തോമാ 5ാമൻ സമവായത്തിൽ എത്തിയെങ്കിലും അവർക്ക് പൂർണമായി വിധേയപ്പെട്ട് ശുക്ർ-അല്ലാഹിൽ നിന്ന് മെത്രാൻ പട്ടം ഏൽക്കാൻ തോമ കൂട്ടാക്കിയില്ല.
പകരം പഴയകൂറ്റുകാരുമായി ചേർന്ന് റോമുമായി ബന്ധം സ്ഥാപിക്കാനാണ് അദ്ദേഹം ശ്രമിച്ചുകൊണ്ടിരുന്നത്.
1758ൽ മാർത്താണ്ഡവർമ്മ മരണപ്പെടുകയും രാമവർമ്മ പുതിയ രാജാവായി തിരുവിതാംകൂറിൽ അധികാരം ഏൽക്കുകയും ചെയ്തു.
ഈ അവസരം മുതലെടുത്ത് തോമ 5ാമൻ അദ്ദേഹത്തിൻറെ അടുക്കൽ എത്തി നിരവധി ഉപഹാരങ്ങൾ സമർപ്പിച്ച് പ്രീതി പിടിച്ചുപറ്റി.
തുടർന്ന് ശുക്ർ-അല്ലാഹിനും അന്ത്യോഖ്യൻ ദൗത്യസംഘത്തിനും എതിരെ നിലപാടെടുക്കാൻ തുടങ്ങി.
അവരെ അറിയിക്കാതെ 1760ൽ തന്റെ ബന്ധുവായ ഔസേപ്പിനെ തന്റെ ഭാവി പിൻഗാമിയായി ഉയർത്തുകയും ചെയ്തു.
മഫ്രിയോനോയുടെ തുടർന്നുള്ള പ്രവർത്തനങ്ങൾ
ഈ സംഭവവികാസങ്ങളിൽ ശുക്ർ-അല്ലാഹും ദൗത്യസംഘത്തിലെ മറ്റ് അംഗങ്ങളും തികച്ചും അസംതൃപ്തരായിരുന്നു.
ഇതിനേത്തുടർന്ന് ശുക്ർ-അല്ലാഹ് മട്ടാഞ്ചേരിയിലേക്ക് താമസം മാറ്റി.
പ്രയാധിക്യം മൂലമുള്ള ബുദ്ധിമുട്ടുകൾ അദ്ദേഹത്തിന് ഉണ്ടായിരുന്നു.
അദ്ദേഹത്തോടൊപ്പം ഉണ്ടായിരുന്ന ആദായി എന്ന വൈദികൻ താമസിച്ചിരുന്നത് അവിടെയാണ്.
മുളന്തുരുത്തിയിൽ നിന്നുള്ള കാട്ടുമാങ്ങാട്ട് അബ്രാഹം റമ്പാൻ ശുക്ർ-അല്ലാഹിനെ കാണാൻ മട്ടാഞ്ചേരിയിലേക്ക് പോയി.
കാട്ടുമാങ്ങാട്ട് കുടുംബത്തിൽപെട്ട രണ്ട് വൈദികരിൽ മുതിർന്നയാൾ ആയിരുന്നു ഇദ്ദേഹം.
അന്ത്യോഖ്യൻ ശൈലിയിലുള്ള വൈദികപരിശീലനത്തിന് നേതൃത്വം കൊടുക്കാൻ ശുക്ർ-അല്ലാഹ് നിയോഗിച്ചിരുന്നത് ഇദ്ദേഹത്തെ ആയിരുന്നു.
മട്ടാഞ്ചേരിയിൽ എളിമീശാ പള്ളി എന്നറിയപ്പെട്ടിരുന്ന ഗീവർഗ്ഗീസ് സഹദായുടെ പള്ളിയിൽവെച്ച് അബ്രഹാം റമ്പാനെ കൂറിലോസ് എന്ന പേരിൽ അദ്ദേഹം ബിഷപ്പായി അഭിഷേകം ചെയ്തു.
തോമാ 5ാമനെ വിധേയപ്പെടുത്തുക എന്ന ലക്ഷ്യം പൂർത്തീകരിക്കാനായില്ല എങ്കിലും മഫ്രിയോനോ ബസേലിയോസ്‌ ശുക്ർ-അല്ലാഹ് തൻ്റെ ലക്ഷ്യത്തിൽ നിന്ന് പിന്മാറിയിരുന്നില്ല.
എന്നാൽ വാർദ്ധക്യം അദ്ദേഹത്തിന്റെ സജീവമായ പ്രവർത്തനങ്ങൾക്ക് തടസ്സമായി.
തന്റെ ദൗത്യസംഘത്തിൽ ഉൾപ്പെട്ട ഗ്രിഗോറിയോസ് യുഹന്ന മെത്രാപ്പോലീത്തയെയും ഇവാനിയോസ് യൂഹാനോൻ ക്രിസ്തോഫൊറോസ് എപ്പിസ്കോപ്പയെയും അദ്ദേഹം തൻറെ ലക്ഷ്യം പൂർത്തിയാക്കാൻ നിയോഗിച്ചു.
മഫ്രിയോനോ മട്ടാഞ്ചേരിയിൽ താൻ സ്വന്തം പണം ഉപയോഗിച്ച് വാങ്ങിയ സ്ഥലത്ത് പണികഴിപ്പിച്ച പള്ളിയിലാണ് തന്റെ അവസാന നാളുകൾ ചിലവഴിച്ചത്.
അവിടെ വെച്ച് തദ്ദേശീയനായ കാട്ടുമാങ്ങാട്ട് അബ്രാഹം കൂറിലോസിനെ എപ്പിസ്കോപ്പയായി അദ്ദേഹം അഭിഷേകം ചെയ്തു.
ഈ സംഭവം നടന്നതിന്റെ പിറ്റേദിവസം തന്നെ മഫ്രിയോനോ മരണമടഞ്ഞു.
1764 ഒക്ടോബർ 20നായിരുന്നു ബസേലിയോസ്‌ ശുക്ർ-അല്ലാഹിന്റെ അന്ത്യം.
തുടർന്ന് അദ്ദേഹത്തിൻറെ അനുയായികൾ അദ്ദേഹത്തിൻറെ ഭൗതികദേഹം ദീർഘകാലം അദ്ദേഹം ആസ്ഥാനമാക്കിയിരുന്ന കണ്ടനാട് പള്ളിയിലേക്ക് സംവഹിക്കുകയും ഒക്ടോബർ 22ന് പള്ളിയുടെ മദ്ബഹയിൽ കബറടക്കുകയും ചെയ്തു.
അഖില ഭാരതീയ വിദ്യാർത്ഥി പരിഷത്ത് This article does not cite any sources .
Find sources: "അഖില ഭാരതീയ വിദ്യാർത്ഥി പരിഷത്ത്" – news · newspapers · books · scholar · JSTOR ( Learn how and when to remove this message ) ഇംഗ്ലീഷ് വിലാസം https://ml.wikipedia.org/wiki/Akhil_Bharatiya_Vidyarthi_Parishad
അഖില ഭാരതീയ വിദ്യാർത്ഥി പരിഷത്ത് എന്ന സംഘടനയുടെ ചുരുക്കം ആണ്‌ എ.ബി.വി.പി. 1948-ൽ സ്ഥാപിതമായ എ.ബി.വി.പി 1949 ജൂലൈ 9 -ആം തീയതി രജിസ്റ്റർ ചെയ്യപ്പെട്ടു.
രാഷ്ട്രീയ സ്വയംസേവക സംഘത്തിൽ നിന്ന് പ്രചോദനം ഉൾക്കൊണ്ട ഏതാനും അദ്ധ്യാപകരും വിദ്യാർത്ഥികളുമാണ് ഇതിന്റെ സ്ഥാപകർ.
ഒരു വിദ്യാർത്ഥി സംഘടനയാണ് എബിവിപി.
ആദ്യകാലങ്ങളിൽ സംഘടനയുടെ വളർച്ചയിൽ പ്രധാന പങ്കുവഹിച്ചത് ബോംബെക്കാരനായ പ്രൊഫസർ യശ്വന്ത് റാവു കെൽക്കറാണ്.
ലോകത്തിലെ ഏറ്റവും വലിയ വിദ്യാർത്ഥി, അധ്യാപക സംഘടനകളിൽ ഒന്നാണ് ഇത്.
1948 മുതൽ പ്രവർത്തിച്ചു വരുന്ന വിദ്യാർത്ഥി സംഘടനയാണ് അഖില ഭാരതീയ വിദ്യാർത്ഥി പരിഷത്ത്.
ഭാരതീയ മൂല്യങ്ങളിലൂന്നിയ രാഷ്ട്രപുനർനിർമ്മാണമാണ് ലക്ഷ്യം എന്ന് സംഘടന അവകാശപ്പെടുന്നു.
കേരള ഘടകം സംസ്ഥാന പ്രസിഡന്റ് : ഡോ:വൈശാഖ് സദാശിവൻ സംസ്ഥാന സെക്രട്ടറി : EU ഈശ്വരപ്രസാദ് സംസ്ഥാന വൈസ് പ്രസിഡന്റ് : ഡോ.ആദർശ് സി രവി 
അരുൺ മോഹൻ
വി.യു.ശ്രീകാന്ത് സംസ്ഥാന ജോയിന്റ് സെക്രട്ടറിമാർ : കെ.കെ.അമൽ മനോജ്‌ 
എം.ആര്യലക്ഷ്മി
എസ്.അക്ഷയ്
ആർ.അശ്വതി
ഗോകുൽ കൃഷ്ണ സംസ്ഥാന സംഘടന സെക്രട്ടറി : സി ഐ വിപിൻകുമാർ സംസ്ഥാന ഓഫീസ് സെക്രട്ടറി : കെ എസ് യദുകൃഷ്ണ പ്രസിദ്ധീകരണങ്ങൾ ഛാത്ര വിചാർ മാസിക അവലംബങ്ങൾ പുറം കണ്ണികൾ ABVP website ABVP Kerala website ABVP Kerala Facebook website ABVP Delhi website Archived 2010-07-05 at the Wayback Machine ABVP Andhra Pradesh website Archived 2007-10-23 at the Wayback Machine Karyakarta.net Archived 2017-09-16 at the Wayback Machine
കുഞ്ഞുണ്ണിമാഷ് ഇംഗ്ലീഷ് വിലാസം https://ml.wikipedia.org/wiki/Kunhunni_Mash
മലയാളത്തിലെ ആധുനിക കവികളിലൊരാളാണ് കുഞ്ഞുണ്ണിമാഷ് ( മേയ് 10 , 1927 - മാർച്ച് 26 , 2006 ) ‍ എന്നറിയപ്പെടുന്ന അതിയാരത്ത് കുഞ്ഞുണ്ണിനായർ .
ദാർശനികമേമ്പൊടിയുള്ള ഹ്രസ്വകവിതകളിലൂടെ ശ്രദ്ധേയനായി.
ബാലസാഹിത്യമേഖലയിൽ ഇദ്ദേഹത്തിന്റെ സംഭാവനകൾ വ്യാപകമായ അംഗീകാരംനേടിയിട്ടുണ്ട്.
ഇക്കാരണത്താൽ കുട്ടിക്കവിതകളാ‍ണ് കുഞ്ഞുണ്ണിമാഷിന്റെ സവിശേഷതയെന്ന ധാരണ വേരുറച്ചുപോയിട്ടുണ്ട്.
ഞായപ്പള്ളി ഇല്ലത്തെ നീലകണ്ഠൻ മൂസതിന്റെയും അതിയാരത്തു നാരായണിയമ്മയുടെയും മകനായി 1927 മേയ് 10 -ന് കുഞ്ഞുണ്ണിമാഷ് ജനിച്ചു .
ചേളാരി ഹൈസ്കൂളിൽ അദ്ധ്യാപകനായി, തന്റെ ഔദ്യോഗികജീവിതമാരംഭിച്ച കുഞ്ഞുണ്ണിമാഷ്, ജീവിതത്തിന്റെ  പൂരിഭാഗവും കോഴിക്കോടാണു ചെലവഴിച്ചത്.
1953ൽ കോഴിക്കോട് ശ്രീരാമകൃഷ്ണാമിഷൻ ഹൈസ്കൂളിൽ അദ്ധ്യാപകനായിച്ചേർന്നു.
1982ൽ അദ്ധ്യാപനരംഗത്തുനിന്നു വിരമിച്ചു.
1987 -ൽ സ്വദേശമായ വലപ്പാട്ടേക്കു തിരിച്ചുപോകുകയും തൃശൂരിൽ സാമൂഹിക-സാംസ്കാരികപ്രവർത്തനങ്ങളിലേർപ്പെടുകയും ചെയ്തു.
കുഞ്ചൻ നമ്പ്യാരുടെ ഭാഷാശാസ്ത്രമാണ്, കുഞ്ഞുണ്ണിമാഷിനെ ഏറെ സ്വാധീനിച്ചത്.
കുട്ടിക്കാലത്തു വായിച്ചതേറെയും കുഞ്ചൻ നമ്പ്യാരുടെ തുള്ളൽകൃതികളായിരുന്നു.
സ്കൂൾ വിദ്യാർത്ഥിയായിരിക്കുമ്പോൾ തുള്ളൽക്കഥകളെഴുതി സ്വയമവതരിപ്പിച്ചിരുന്നു.
പത്താംതരംകഴിഞ്ഞപ്പോൾ, "യുഗപ്രപഞ്ചം" എന്ന തുള്ളലെഴുതിയതോടെ കവിയായറിയപ്പെട്ടുതുടങ്ങി.
മലയാളകവിതയിൽ വ്യതിരിക്തമായൊരു ശൈലിയവതരിപ്പിച്ച കവിയാണു കുഞ്ഞുണ്ണി.
ഹ്രസ്വവും ചടുലവുമായ കവിതകളിലൂടെയാണ്, ഈ കവി ശ്രദ്ധേയനാകുന്നത്.
അലങ്കാരസമൃദ്ധമായ കാവ്യശൈലിയിൽനിന്നുമാറി,  ഋജുവും കാര്യമാത്രപ്രസക്തവുമായ കവിതാരീതിയാണ് ഇദ്ദേഹമവതരിപ്പിച്ചത്.
ദാർശനികമായ ചായ്‌വു പ്രകടമാക്കുന്നവയാണ്, ഇദ്ദേഹത്തിന്റെ കവിതകൾ.
ഉപഹാസപരതയും ആത്മവിമർശനവുംചേർന്ന കവിതകൾ, മുതിർന്നവരെയും കുട്ടികളെയും ഒന്നുപോലെയാകർഷിച്ചു.
കുഞ്ഞുണ്ണിമാഷിൻ്റെ  'കാൽശതംകുഞ്ഞുണ്ണി' എന്നപേരിൽ സമാഹരിക്കപ്പെട്ട ഇരുപത്തിയഞ്ചു കവിതകൾ സമകാലീനരായ മറ്റു കവികളുടേതിൽനിന്നു ഭാവുകത്വപരമായ അന്തരം വ്യക്തമാക്കുന്നവയായിരുന്നു.
കുഞ്ഞുണ്ണിയുടെ ആദ്യകാല കവിതാസമാഹാരമായ കാൽശതംകുഞ്ഞുണ്ണി ആധുനികമലയാളകവിതയുടെ വളർച്ചയുടെ ദൃഷ്ടാന്തമാണ്.
ഈരടികൾമുതൽ നാലുവരികൾവരെയുള്ളവയാണ്, കുഞ്ഞുണ്ണിക്കവിതകളിലേറെയും.
ആദ്യകാലകവിതകൾ ഇവയെയപേക്ഷിച്ച് ദൈർഘ്യമുള്ളവയാണ്.
എന്നാൽ കാല്പനികമായ ഭാവചപലതയോടു പിണങ്ങിനില്ക്കുന്ന സ്വഭാവസവിശേഷത ആ ഘട്ടത്തിൽത്തന്നെ പ്രകടമായിരുന്നു.
രൂപപരമായ ഹ്രസ്വതയെ മുൻനിറുത്തി ജപ്പാനിലെ ഹൈക്കു കവിതകളോട് കുഞ്ഞുണ്ണിക്കവിതകളെ സാദൃശ്യപ്പെടുത്താറുണ്ട്.
അദ്ദേഹത്തിന്റെ ആത്മകഥയായ ‘എന്നിലൂടെ‘ അദ്ദേഹത്തിൻ്റെ ലാളിത്യത്തിനും ചാരുതയ്ക്കും നർമ്മബോധത്തിനും പ്രശസ്തമാണ്.
മാതൃഭൂമി ആഴ്ചപ്പതിപ്പിന്റെ ബാലപംക്തിയിൽ കുട്ടേട്ടൻ എന്നപേരിലെഴുതിയിരുന്നു.
എഴുതിത്തുടങ്ങുന്നവർക്കു വഴികാട്ടിയായി അദ്ദേഹംനല്കിയ നിർദ്ദേശങ്ങൾ വളരെ വിലപ്പെട്ടതായി കുട്ടികൾ കണക്കാക്കിയിരുന്നു.
മലയാളത്തിലെ പല എഴുത്തുകാരെയും കൈപിടിച്ചു വളർത്തിക്കൊണ്ടുവന്നതു കുഞ്ഞുണ്ണിമാഷാണ്.
കുഞ്ഞുണ്ണിമാഷ്  പോസ്റ്റ്കാർഡിൽ ബാലചന്ദ്രൻ കൊട്ടോടിക്ക് എഴുതിയ മറുപടിക്കത്ത്
ഭാഷാശുദ്ധി കുഞ്ഞുണ്ണിമാഷുടെ പ്രധാനപ്പെട്ട പരിഗണനയായിരുന്നു.
എങ്ങനെ ലളിതവും വ്യക്തവുമായ ഭാഷയിലെഴുതാമെന്നു വ്യക്തമാക്കുന്ന, മാഷുടെ കുറിപ്പുകൾ കുട്ടികൃഷ്ണമാരാരുടെ മലയാളശൈലിയോടു ചേർത്തുവയ്ക്കാവുന്നതാണ്.
പഴഞ്ചൊല്ല് , കടങ്കഥകൾ എന്നിവയിൽ പ്രകടമാകുന്ന ഭാഷാസ്വരൂപവും കാവ്യഭാവനയും അദ്ദേഹമെടുത്തുകാട്ടി.
മാഷ് പഠനവിധേയമാക്കിയ മറ്റൊരു വിഷയമാണ്, നമ്പൂതിരിഭാഷയും ഫലിതവും.
കുഞ്ഞുണ്ണിക്കവിതകളും ബാലകവിതകളും വേർതിരിയുന്ന അതിർവരമ്പു നേർത്തതാണ്.
അതിനാൽ അദ്ദേഹം പലപ്പോഴും ബാലസാഹിത്യകാരനായാണു പരിഗണിക്കപ്പെട്ടത്.
ബാലസാഹിത്യം അദ്ദേഹത്തിന്റെ പ്രിയപ്പെട്ട പ്രവർത്തനരംഗവുമായിരുന്നു.
വലപ്പാടുള്ള അതിയാരത്തുവീട്ടിൽ കുട്ടികൾ മാഷെത്തേടിയെത്തുക പതിവായിരുന്നു.
കുട്ടികളുമായി സല്ലപിക്കുകയും അവരുടെ സംശയങ്ങൾക്കു മറുപടിനല്കുകയുംചെയ്യുന്ന ഒരപ്പൂപ്പനായി വാർദ്ധക്യകാലത്ത് അദ്ദേഹം കഴിഞ്ഞു.
കുട്ടികളുടെ കത്തുകൾക്കു മറുപടിയും കുട്ടികളുടെ സാഹിത്യസൃഷ്ടികൾക്കു തിരുത്തലുകളും പോസ്റ്റുകാർഡുകളിൽ അദ്ദേഹമയച്ചു.
തന്റെ പൊക്കമില്ലായ്മയെക്കുറിച്ച് അദ്ദേഹമിങ്ങനെ പറഞ്ഞു.
പൊക്കമില്ലായ്മയാണെന്റെ പൊക്കം .
അവസാനകാലത്ത് വാർദ്ധക്യസഹജമായ നിരവധി അസുഖങ്ങൾ കൊണ്ട് ബുദ്ധിമുട്ടിയ കുഞ്ഞുണ്ണിമാഷ്, വലപ്പാടുള്ള , തൻ്റെ തറവാട്ടിൽവച്ച് 2006 മാർച്ച് 26 -ന് ഉച്ചയ്ക്ക് 1:10-ന് അന്തരിച്ചു.
അപ്പോൾ 79 വയസ്സുണ്ടായിരുന്ന അദ്ദേഹം, ആജീവനാന്തം അവിവാഹിതനായിരുന്നു.
മൃതദേഹം തറവാട്ടുവളപ്പിൽ വച്ച് പൂർണ ഔദ്യോഗിക ബഹുമതികളോടെ സംസ്കരിച്ചു.
അനന്തരവൻ കേശവരാജാണ് ചിതയ്ക്ക് തീകൊളുത്തിയത്.
കുഞ്ഞുണ്ണി മാഷും മലർവാടിയും
കുഞ്ഞുണ്ണി മാഷ് ഏറ്റവുമധികംകാലം പംക്തിയെഴുത്തുനടത്തിയത് 'മലർവാടി'യെന്ന കുട്ടികളുടെ മാസികയിലായിരുന്നു.
ഇപ്പോൾ കോഴിക്കോടുനിന്നു പ്രസിദ്ധീകരിക്കുന്ന മലർവാടിയുടെ സ്ഥാപകപത്രാധിപരായിരുന്ന പ്രശസ്തബാലസാഹിത്യകാരൻ ഇ.
വി. അബ്ദുവാണ്, അദ്ദേഹത്തെ മലർവാടിയുമായി ബന്ധിപ്പിച്ചത്.
1981 ജനുവരി മാസംമുതൽ അദ്ദേഹം മലർവാടിയിൽ 'കുഞ്ഞുണ്ണിമാഷും കുട്ട്യോളും' എന്ന പംക്തിയെഴുതിത്തുടങ്ങി.
കേരളത്തിലെ അനേകം കുട്ടികളെ സാഹിത്യകാരന്മാരാക്കിവളർത്തിയ പ്രശസ്തമായ പംക്തിയായി അതുമാറി.
1998  ജനുവരിവരെ, നീണ്ട 17 വർഷക്കാലം ആ പംക്തി തുടർന്നു.
അതു നിറുത്തിയശേഷം 2002 വരെ കുഞ്ഞുണ്ണി മാഷുടെ പേജ് എന്നപേരിൽ മറ്റൊരു പംക്തിയിലൂടെ  5 വർഷംകൂടെ കുഞ്ഞുണ്ണി മാഷ് മലർവാടിയിലുണ്ടായിരുന്നു.
മാഷുടെ സാഹിത്യജീവിതത്തിൽ, നീണ്ട 22 വർഷം സഹചാരിയായിരുന്ന മലർവാടിയുടെ പങ്കു വിസ്മരിക്കാൻപാടില്ലാത്തതാണ്.
കുഞ്ഞുണ്ണി മാഷുടെ വിയോഗാനന്തരം, മലർവാടി  'കുഞ്ഞുണ്ണി മാഷ് പതിപ്പ്' പ്രസിദ്ധീകരിച്ച്, അദ്ദേഹത്തിന് ആദരവർപ്പിച്ചു.
രാഷ്ട്രീയദർശനം
ചെറുപ്പത്തിൽ, കമ്മ്യൂണിസ്റ്റ് പാർട്ടി അദ്ദേഹത്തെ സ്വാധീനിച്ചിരുന്നു.
എന്നാൽ കക്ഷിരാഷ്ട്രീയത്തിനോ രാഷ്ട്രീയപ്രസംഗത്തിനോ പോയിട്ടില്ല.
നേതാവ് എന്നാൽ "നീ താഴ്, നീ താഴ്" എന്ന് അണികളോടു പറയുന്നവനാണെന്നാണ് ഇദ്ദേഹമഭിപ്രായപ്പെടുന്നത്.
ഒരുകാലത്ത് നക്സലൈറ്റുകളോടും ആഭിമുഖ്യംപ്രകടിപ്പിച്ചിരുന്നു.
"നക്സലൈറ്റുപോലുമിക്കേരളനാട്ടിൽക്കഷ്ടം
എക്സ്ലൈറ്റായ്ത്തീർന്നിരിക്കുന്നു" 
എന്നദ്ദേഹം ചൊല്ലിയിരിക്കുന്നു.
ബാലഗോകുലംപോലുള്ള  പ്രസ്ഥാനങ്ങളുമയും അദ്ദേഹം ബന്ധപെട്ടിരുന്നു.
വിവിധങ്ങളായ പല കാഴ്ചപ്പാടുകൾ രാഷ്ട്രീയത്തെക്കുറിച്ചും അതിന്റെ മൂല്യച്യുതിയെപ്പറ്റിയും എല്ലാം കാണാം.
"രാക്ഷസനിൽനിന്നു- രാ
ദുഷ്ടനിൽനിന്നു- ഷ്ട
പീറയിൽനിന്നു- റ
ഈചയിൽനിന്ന്- ഇ
മായയിൽനിന്നു- യ- രാഷ്ട്രീയം"
"പ്ലേഗ് പരന്നാലുണ്ടു നിവൃത്തി, 
ഫ്ലാഗ് പരന്നാലില്ല നിവൃത്തി"
വീടും നാടും നന്നാക്കുന്നേടത്തോളം നന്നാവും എന്നും അദ്ദേഹമെഴുതിയിട്ടുണ്ട് പുരസ്കാരങ്ങൾ
കേരള സാഹിത്യ അക്കാദമി അവാർഡ് ( 1974 , 1987 ) സംസ്ഥാന ബാലസാഹിത്യ അവാർഡ് ( 1982 ) വാഴക്കുന്നം അവാർഡ് (2002) വി.എ.കേശവൻ നായർ അവാർഡ് ( 2003 ) കേരള സാഹിത്യ അക്കാദമിയും സംസ്ഥാന ബാലസാഹിത്യ ഇൻസ്റ്റിറ്റ്യൂട്ടും ആജീവനാന്ത സംഭാവനകളെ മുൻ‌നിർത്തി 1988 -ലും 2002 -ലും പുരസ്കാരങ്ങൾ സമ്മാനിച്ചു.
കമൽ സംവിധാനം ചെയ്ത ഭൂമിഗീതം എന്ന ചലച്ചിത്രത്തിൽ അഭിനയിച്ചിട്ടുണ്ട് അദ്ദേഹം.
ഒരു ചിത്രകാരനുമായിരുന്നു കുഞ്ഞുണ്ണിമാഷ്.
കഥാകാരനും ചിത്രകാരനുമായ കുഞ്ഞുണ്ണി പൊതുവേ അപരിചിതനാണ്.
ഇദ്ദേഹത്തിന്റെ രേഖാചിത്രങ്ങളും വർൺനചിത്രങ്ങളും നൂറോളം വരുമെങ്കിലും അവയെയെല്ലാം  ക്രമത്തിൽ സൂക്ഷിക്കുവാനോ പ്രദർശിപ്പിക്കാനോ  തുനിഞ്ഞിരുന്നില്ല.
എണ്ണച്ചായം,ജലച്ചായം,ഇങ്ക് തുടങ്ങിയവയവയായിരുന്നു ചിത്രം വരക്കു ഉപയോഗിച്ചിരുന്നത്.
നാടോടി ചിത്രകലയെ കൂടുതൽ അവലംബിച്ചിരുന്നതായി കാണാം.
പൂക്കൾ,പക്ഷികൾ,മൃഗങ്ങൾ എന്നിവയെല്ലാം ചിത്രരചനയിൽ കാണാമെങ്കിലും അവയുടെ വിശദാംശങ്ങളിലേക്കൊന്നും കടക്കാതെ ആന്തരികസൗന്ദര്യം മാത്രം പ്രതിഫലിപ്പിക്കുന്നതായിരുന്നു ചിത്രരചനാശൈലി.
പ്രിയപ്പെട്ടവർക്കായി തന്റെ ചിത്രങ്ങൾ സമ്മാനിച്ചിരുന്നതുകൊണ്ട് അവയിൽ പലതും നഷ്ടപ്പെട്ട കൂട്ടത്തിൽ പെടുന്നു.
കുഞ്ഞുണ്ണിമാഷിന്റെ പുസ്തകങ്ങൾ ഊണുതൊട്ടുറക്കംവരെ പഴമൊഴിപ്പത്തായം കുഞ്ഞുണ്ണിയുടെ കവിതകൾ വിത്തും മുത്തും കുട്ടിപ്പെൻസിൽ നമ്പൂതിരി ഫലിതങ്ങൾ രാഷ്ട്രീയം കുട്ടികൾ പാടുന്നു ഉണ്ടനും ഉണ്ടിയും കുട്ടിക്കവിതകൾ കളിക്കോപ്പ് പഴഞ്ചൊല്ലുകൾ പതിനഞ്ചും പതിനഞ്ചും.
അക്ഷരത്തെറ്റ് നോൺസെൻസ് കവിതകൾ മുത്തുമണി ചക്കരപ്പാവ കുഞ്ഞുണ്ണി രാമായണം കദളിപ്പഴം നടത്തം കലികാലം ചെറിയ കുട്ടിക്കവിതകൾ എന്നിലൂടെ (ആത്മകഥ) ചില കുഞ്ഞുണ്ണിക്കവിതകൾ quote by kunjunni mash
‘എന്നിലുണ്ടെന്തുമെല്ലാരുമെല്ലാടവും‘ എന്ന ഒറ്റ വരികവിതയിൽ മാഷ് തന്റെ സമ്പൂർണ്ണ കവിതകളുടേയും
സമഗ്ര പഠനം സംക്ഷേപിച്ചിട്ടുണ്ട്.
കുഞ്ഞുണ്ണിക്കൊരു മോഹം എന്നും കുഞ്ഞായിട്ടു രമിക്കാൻ കുഞ്ഞുങ്ങൾക്കു രസിച്ചീടുന്നൊരു കവിയായിട്ടു മരിക്കാൻ.
സത്യമേ ചൊല്ലാവൂ ധർമ്മമേ ചെയ്യാവൂ നല്ലതേ നൽകാവൂ വേണ്ടതേ വാങ്ങാവൂ ഒരു വളപ്പൊട്ടുണ്ടെൻ കയ്യിൽ ഒരു മയിൽപ്പിലിയുണ്ടെന്നുള്ളിൽ വിരസ നിമിഷങ്ങൾ സരസമാക്കുവാ നിവ ധാരാളമാണെനിക്കെന്നും.
ജീവിതം നല്ലതാണല്ലോ മരണം ചീത്തയാകയാൽ ഉടുത്ത മുണ്ടഴിച്ചിട്ടു പുതച്ചങ്ങു കിടക്കുകിൽ മരിച്ചങ്ങു കിടക്കുമ്പോ ഴുള്ളതാം സുഖമുണ്ടിടാം.
ഞാനെന്റെ മീശ ചുമന്നതിന്റെ കൂലിചോദിക്കാൻ ഞാനെന്നോടു ചെന്നപ്പോൾ ഞാനെന്നെ തല്ലുവാൻ വന്നു.
മഴ മേലോട്ട് പെയ്താലേ വിണ്ണു മണ്ണുള്ളതായ് വരു മണ്ണുള്ള ദിക്കിലുള്ളോർക്കേ കണ്ണു കീഴോട്ടു കണ്ടിടൂ കാലമില്ലാതാകുന്നു ദേശമില്ലാതാകുന്നു കവിതേ നീയെത്തുമ്പോൾ ഞാനുമില്ലാതാകുന്നു പൊക്കമില്ലാത്തതാണെന്റെ പൊക്കം മന്ത്രിയായാൽ മന്ദനാകും മഹാ മാർക്സിസ്റ്റുമീ മഹാ ഭാരതഭൂമിയിൽ മഴയും വേണം കുടയും വേണം കുടിയും വേണം കുടിയിലൊരിത്തിരി തീയും വേണം കരളിലൊരിത്തിരി കനിവും വേണം കൈയിലൊരിത്തിരി കാശും വേണം ജീവിതം എന്നാൽ പരമാനന്ദം ആശകൊണ്ടേ മൂസ തെങ്ങുമേ കേറി മടലടർന്നു വീണു മൂസ മലർന്നു വീണു മടലടുപ്പിലായി മൂസ കിടപ്പിലായി!
ശ്വാസം ഒന്ന് വിശ്വാസം പലത് ശ്വാസമാവശ്യം ആശ്വാസമാവശ്യം വിശ്വാസമത്യാവശ്യം കപടലോകത്തിലെന്നുടെ കാപട്യം സകലരും കാണ്മതാണെൻ പരാജയം "ആറുമലയാളിക്കു നൂറുമലയാളം അരമലയാളിക്കുമൊരു മലയാളം ഒരുമലയാളിക്കും മലയാളമില്ല" കുരിശേശുവിലേശുമോ?
യേശുവിലാണെൻ വിശ്വാസം
കീശയിലാണെൻ ആശ്വാസം.
പുലിക്ക് വാലേയുള്ളൂ,പുലിവാലില്ല ഉണ്ടാലുണ്ട പോലെയാകണം,ഉണ്ട
പോലെ ആകരുത്.
കുഞ്ഞുണ്ണി മാഷിന്റെ ചില ഫലിത പ്രയോഗങ്ങൾ പൊക്കമില്ലായ്മയാണ് എന്റെ പൊക്കം മുട്ടായിക്ക് ബുദ്ധിവച്ചാൽ ബുദ്ധിമുട്ടായി മത്തായിക്ക് ശക്തിവച്ചാൽ ശക്തിമത്തായി ഒരുമയുണ്ടെങ്കിൽ ഉലക്കേലും കിടക്കാല്ലോ ഒരുമയില്ല്ലെങ്കിൽ കിടക്കേയും ഉലയ്ക്കാലോ പിന്നോട്ടു മാത്രം മടങ്ങുന്ന കാലുകൊണ്ടല്ലയോ മുന്നോട്ടു പായുന്നിതാളുകൾ കട്ടിലുകണ്ട് പനിക്കുന്നോരെ പട്ടിണിയിട്ടു കിടത്തീടേണം ഇങ്ക്ലാബിലും സിന്ദ്ബാദിലും ഇന്ത്യേ തോട്ടിലും.
കപടലോകത്തിലെന്നുടെ കാപട്യം സകലരുംകാണുന്നതാെണെൻ പരാജയം.
ഈ ലോകം കാണുേന്നേരമോക്കാനം വന്നീടുന്നു- ണ്ടെങ്കിലും ഛർദ്ദിക്കുവാൻ വയ്യെന്റെ മുഖത്താകും.
കുഞ്ഞുണ്ണിമാഷ്-ഒരോർമ്മപ്പുസ്തകം: ലത്തീഫ് പറമ്പിൽ(എഡിറ്റർ) :പൂർണ പബ്ലിക്കേഷൻസ് കുറിപ്പുകൾ പുറത്തേക്കുള്ള കണ്ണികൾ
ഗിറ്റ്ഹബ്ബ് ഇംഗ്ലീഷ് വിലാസം https://ml.wikipedia.org/wiki/GitHub
ഗിറ്റ് ഉപയോഗിച്ചുള്ള വെബ് അധിഷ്ഠിതമായ പതിപ്പ് നിയന്ത്രണത്തിനുള്ള വെബ്സൈറ്റും ഇന്റർനെറ്റ് ഹോസ്റ്റിംഗ് സേവനവുമാണ് ഗിറ്റ്ഹബ് .
ജിറ്റിന്റെ ഡിസ്ട്രിബ്യൂട്ടഡ് പതിപ്പ് നിയന്ത്രണവും സോഴ്‌സ് കോഡ് മാനേജുമെന്റും (എസ്‌സി‌എം) പ്രവർത്തനവും അതിന്റേതായ സവിശേഷതകളും ഇത് വാഗ്ദാനം ചെയ്യുന്നു.
ഇത് ആക്സസ് നിയന്ത്രണവും ബഗ് ട്രാക്കിംഗ്, സവിശേഷത അഭ്യർത്ഥനകൾ, ടാസ്‌ക് മാനേജുമെന്റ്, കൺടിന്യൂവസ് ഇന്റഗ്രേഷൻ, ഓരോ പ്രോജക്റ്റിനുമുള്ള വിക്കികൾ എന്നിവ പോലുള്ള നിരവധി സഹകരണ സവിശേഷതകളും നൽകുന്നു.
കാലിഫോർണിയ ആസ്ഥാനമായി പ്രവർത്തിക്കുന്ന ഇത് 2018 മുതൽ മൈക്രോസോഫ്റ്റിന്റെ അനുബന്ധ സ്ഥാപനമാണ്.
ഒരു അംഗത്വത്തിൽതന്നെ സ്വകാര്യവും പൊതുവുമായ വിവിധ റെപ്പോസിറ്ററികൾ ഗിറ്റ്ഹബ് ലഭ്യമാക്കുന്നു.
ഇവ സാധാരണയായി ഓപ്പൺ സോഴ്സ് സോഫ്റ്റ്‍വെയർ പദ്ധതികൾ ഹോസ്റ്റുചെയ്യുന്നതിനാണ് സാധാരണയായി ഉപയോഗിക്കുന്നത് .
ജനുവരി 2023-ഓടെ, ഗിറ്റ്ഹബ്ബിൽ 100 മില്യൺ ഡെവലപ്പർമാരും 420 മില്യൺ റീപോസിറ്ററികളും ഉണ്ടായിരുന്നു.
ആയി പരിമിതപ്പെടുത്തുന്നു.
അതിനാൽ, 420 മില്യൺ റീപോസിറ്ററികളിൽ കുറഞ്ഞത് 28 മില്യൺ പബ്ലിക് റീപോസിറ്ററികളും ഉൾപ്പെടുന്നു.
ജൂൺ 2023-ഓടെ, ഗിറ്റ്ഹബ്ബ് ലോകത്തിലെ ഏറ്റവും വലിയ സോഴ്സ് കോഡ് ഹോസ്റ്റ് ആയിരുന്നു.
2024-ൽ, 500 മില്യൺ ഓപ്പൺ സോഴ്‌സ് പ്രോജക്ടുകൾക്ക് 5 ബില്യൺ ഡെവലപ്പർ സംഭാവനകൾ നൽകിയിട്ടുണ്ട്.
ഗിറ്റ്ഹബ്ബിന്റെ ഔദ്യോഗിക ചിഹ്നമാണ് ഒക്ടോക്യാറ്റ്.
അഞ്ച് സ്‌പർശനികളും മനുഷ്യന്റെ മുഖവുമുള്ള പൂച്ചയാണിത്.
ഇതിനെക്കുറിച്ച് സ്ഥാപിതമായത്
ഗിറ്റ്ഹബ്ബ് പ്ലാറ്റ്ഫോമിന്റെ വികസനം 2005 ഒക്ടോബർ 19-ന് തുടങ്ങി .
ഗിറ്റ്ഹബ്ബ് സൈറ്റ് 2008 ഏപ്രിൽ മാസത്തിൽ ക്രിസ് വാൻസ്ട്രാത്ത്, പി. ജെ. ഹെയ്റ്റ്, ടോം പ്രെസ്റ്റൺ-വെർണർ, സ്കോട്ട് ചാക്കോൺ എന്നിവരാൽ തുടക്കം കുറിച്ചിരിക്കുകയാണ്.
പക്ഷേ, ഇത് പൊതുവായി പ്രവർത്തനശേഷം ബീറ്റാ റിലീസ് ആയി ചില മാസങ്ങൾ ലഭ്യമായിരുന്നു.
ഗിറ്റ്ഹബ്ബ് നിർമ്മിക്കുന്നതിനുള്ള പ്രേരണയെക്കുറിച്ച് പറയുമ്പോൾ, ബൂട്ട് ഗിറ്റ്ഹബ്ബ് രൂപകൽപ്പന ചെയ്യുന്ന പ്രഥമത്തെ സംഘം, ഉപയോഗിക്കാനായി പ്രോഗ്രാമർമാർക്ക് സൗകര്യപ്രദമായ ഒരു പ്ലാറ്റ്ഫോം തയ്യാറാക്കുവാനായിരുന്നു.
ഗിറ്റ്ഹബ്ബ് ഗിറ്റിൽ ജോലിചെയ്യുന്ന ആളുകൾക്ക് കോഡ് സംഭാവനകൾ പ്രാപ്തമാക്കാൻ, ഗിറ്റ്-റിപ്പോസിറ്ററികൾ ഓൺലൈൻ വഴി ഹോസ്റ്റുചെയ്യാനും, സമഗ്രമായ കൂട്ടായ്മ പ്രോത്സാഹിപ്പിക്കുന്നതുമായ ഒരു സ്ഥലമായി രൂപപ്പെട്ടിരിക്കുന്നു.
ഗിറ്റ്ഹബ്ബ് എന്നത്, ഒരു ഗിറ്റിനെ അടിസ്ഥാനപ്പെടുത്തിയുള്ള പുതിയ സംരക്ഷണ രീതിയാണ്.
ഇത് ഗിറ്റിനെ ആധാരമാക്കി ഉണ്ടാക്കിയെടുത്ത വലിയ ഓൺലൈൻ പ്ലാറ്റ്ഫോമാണ്, ആകയാൽ കോഡിനെ എളുപ്പത്തിൽ പങ്കുവെക്കാനും മറ്റുള്ളവർക്ക് സ്വതന്ത്രമായി ശ്രദ്ധിക്കാൻ കഴിയും.
ഗിറ്റ്ഹബ്ബ്, ആശയങ്ങളും സഹകരണവും ഏറ്റുപറയാൻ വേണ്ടി ഇൻസ്റ്റാന്റ് റിവ്യൂ, ഡോക്യുമെന്റേഷൻ, കോഡ് സഹകരണത്തിനായി പുതിയ ഉപകരണങ്ങൾ എന്നിവ ഉപയോഗിക്കാൻ അവസരങ്ങൾ നൽകുന്നു .
ഗിറ്റ്ഹബ്ബ് എന്ന പേര് "ഗിറ്റ്" എന്ന പദവും "ഹബ്ബ്" എന്ന പദവും സംയോജിപ്പിച്ചാണ് തിരഞ്ഞെടുത്തത്.
ഗിറ്റ്: ഗിറ്റ്, ഒരു വെർഷനിംഗ് സിസ്റ്റമാണ്, അത് കോഡ് മാറ്റങ്ങൾ ട്രാക്ക് ചെയ്യാനും സംഘത്തിനും വിപണന ടീമുകൾക്കുമായി സംവേദനം ചെയ്യാനും ഉപയോഗിക്കുന്നു.
ഗിറ്റ്, ലിനസ് ടോർവാൾഡ്സ് , 2005-ൽ സൃഷ്‌ടിച്ചു.
ഹബ്ബ്: ഹബ്ബ്, ഒരു കേന്ദ്രം അല്ലെങ്കിൽ പ്ലാറ്റ്ഫോം എന്ന അർത്ഥത്തിൽ ആണ്, ഗിറ്റ്ഹബ്ബിൽൽ ഗിറ്റ് ഉപയോഗിച്ച് പ്രവർത്തിക്കുന്ന എല്ലാവരുടെയും കൂട്ടായ്മയും സഹകരണവും സൂചിപ്പിക്കുന്നത്.
ഇങ്ങനെ ഗിറ്റ്ഹബ്ബ് എന്നു പേരിടുന്നത് ഗിറ്റ് അടിസ്ഥാനമാക്കിയുള്ള ഒരു കേന്ദ്രീകൃത പ്ലാറ്റ്ഫോം അല്ലെങ്കിൽ "ഗിറ്റിന്റെ ഹബ്" എന്നാണ് അതിന്റെ അർത്ഥം.
ഗിറ്റ്ഹബ്ബ് പ്രോഗ്രാമർമാർക്ക് അവരുടെ കോഡ് കൂട്ടായ്മയിൽ പങ്കുവെക്കാൻ, സംവേദനം നടത്താൻ, കാര്യക്ഷമമായി ജോലികൾ നടത്താൻ സഹായിക്കുന്നു .
ചരിത്രം എഡബ്യൂഎസ്(AWS) ഉച്ചകോടിയിൽ പങ്കെടുക്കുന്ന ഗിറ്റ്ഹബ്ബ്
റൂബി ഓൺ റെയിൽസ് ഉപയോഗിച്ച് ക്രിസ് വാൻസ്ട്രാത്ത്, പി. ജെ. ഹെയ്റ്റ്, ടോം പ്രെസ്റ്റൺ-വെർണർ, സ്കോട്ട് ചാക്കോൺ എന്നിവരാണ് ഗിറ്റ്ഹബ്ബ് സേവനം വികസിപ്പിച്ചെടുത്തത്, 2008 ഫെബ്രുവരിയിൽ ആരംഭിച്ചു.
2007 മുതൽ നിലവിലുണ്ടായിരുന്ന കമ്പനിയുടെ ആസ്ഥാനം സാൻ ഫ്രാൻസിസ്കോയിലാണ്.
മാപ്പിന്റെ ഷേഡിംഗ് ഓരോ രാജ്യത്തിന്റെയും ഇന്റർനെറ്റ് പോപ്പുലേഷന് ആനുപാതികമായി ഉപയോക്താക്കളുടെ എണ്ണത്തെ വ്യക്തമാക്കുന്നു.
രണ്ട് അർദ്ധഗോളങ്ങളെ ചുറ്റിപ്പറ്റിയുള്ള വൃത്താകൃതിയിലുള്ള ചാർട്ടുകളിൽ മൊത്തം ഗിറ്റ്ഹബ്ബ് ഉപയോക്താക്കളുടെ എണ്ണം (ഇടത്) ഒപ്പം ഓരോ രാജ്യവും കമ്മിറ്റ് ചെയ്യുന്നു.
(വലത്)
2009 ഫെബ്രുവരി 24 ന്, ഓൺ‌ലൈനായിരുന്ന ആദ്യ വർഷത്തിനുള്ളിൽ 46,000 പൊതു ശേഖരണങ്ങൾ ശേഖരിച്ചുവെന്ന് ഗിറ്റ്ഹബ്ബ് പ്രഖ്യാപിച്ചു, അതിൽ 17,000 എണ്ണം കഴിഞ്ഞ മാസത്തിൽ രൂപീകരിച്ചു.
അക്കാലത്ത് 6,200 റിപ്പോസിറ്ററികൾ ഒരു തവണയെങ്കിലും ഫോർക്ക് ചെയ്യുകയും 4,600 എണ്ണം ലയിപ്പിക്കുകയും ചെയ്തു.
അതേ വർഷം തന്നെ ഒരു ലക്ഷത്തിലധികം ഉപയോക്താക്കൾ സൈറ്റ് ഉപയോഗപ്പെടുത്തിയെന്നും 90,000 യുണീക് പബ്ലിക് റിപ്പോസിറ്ററികൾ ഹോസ്റ്റുചെയ്യുന്നതായും, മൊത്തം 135,000 റിപ്പോസിറ്ററികളിൽ നിന്ന് 12,000 പേർ ഒരു തവണയെങ്കിലും ഫോർക്ക് ചെയ്യുകയും ചെയ്തു.
ഷാർജ ഇസ്ലാമിക് മ്യൂസിയം ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ഈ ലേഖനം താൾ അവസാനം തിരുത്തിരിക്കുന്നത് 3 seconds ago Vijayanrajapuram ( talk | contribs ) ആണ്.
( Purge ) ഷാർജയിലെ ഇസ്ലാമിക നാഗരികത മ്യൂസിയത്തിലെ ഒന്നാം നിലയിലെ ഗാലറി
യുണൈറ്റഡ് അറബ് എമിറേറ്റ്‌സിലെ (യുഎഇ) ഷാർജയിലുള്ള ഒരു മ്യൂസിയമാണ് ഷാർജ മ്യൂസിയം അഥവാ ഷാർജ മ്യൂസിയം ഓഫ് ഇസ്ലാമിക് സിവിലൈസേഷൻ .
ഇസ്ലാമിക സംസ്കാരത്തെ പ്രതിഫലിപ്പിക്കുന്ന ഈ സ്ഥാപനം  2008 ൽ ആണ് തുറന്നത്.
ഇസ്ലാമിക ലോകത്തിൽ നിന്നുള്ള ഏകദേശം 5,000 ത്തിലധികം പുരാവസ്തുക്കൾ ഇവിടെ പ്രദർശിപ്പിക്കുന്നുണ്ട്.
കാലിഗ്രാഫി, കൊത്തുപണികൾ, സെറാമിക്സ്, നാണയങ്ങൾ, ഗ്ലാസ്, കൈയെഴുത്തുപ്രതികൾ, ലോഹപ്പണികൾ, ശാസ്ത്രീയ ഉപകരണങ്ങൾ എന്നിവ ഇതിൽ ചിലതാണ്.
മുമ്പ് ഇസ്ലാമിക് മ്യൂസിയം എന്നറിയപ്പെട്ടിരുന്ന ഇത് 1996 ലാണ് സ്ഥാപിതമായത്, പിന്നീട് 2008ൽ നിലവിലെ കെട്ടിടത്തിലേക്ക് മാറ്റി വീണ്ടും സ്ഥാപിക്കുകയായിരുന്നു.
ഷാർജ ക്രീക്കിന് എതിർവശത്തായി, അൽ മജറ പ്രദേശത്തെ കോർണിഷ് സ്ട്രീറ്റിലാണ് മ്യൂസിയം സ്ഥിതി ചെയ്യുന്നത്.
അത്യാവശ്യം വലിയ കെട്ടിടമായതിനാലും സ്വർണ്ണ നിറത്തിലുള്ള താഴികക്കുടവുമെല്ലാം  കാരണം ഇത്  വിദൂര സ്ഥലത്തു നിന്ന് കാണാവുന്നതാണ്.
ഷാർജയുടെ ചരിത്ര കേന്ദ്രമായ മജറ വാട്ടർഫ്രണ്ടിൽ, ഒരു സൂഖ് (ഇൻഡോർ മാർക്കറ്റ്) ആയി നിർമ്മിച്ച ഒരു കെട്ടിടത്തിലാണ് മ്യൂസിയം സ്ഥിതി ചെയ്യുന്നത്.
യുഎഇ സുപ്രീം കൗൺസിൽ അംഗവും ഷാർജ ഭരണാധികാരിയുമായ ഷെയ്ഖ് സുൽത്താൻ ബിൻ മുഹമ്മദ് അൽ-ഖാസിമി 2008 ജൂൺ 5 ന്  ഈ മ്യൂസിയം ഉദ്ഘാടനം ചെയ്തു.
ഷാർജ ബിനാലെ നടക്കുമ്പോൾ ഈ സ്ഥാപനവും പ്രസ്തുത പരിപാടിയുടെ ഭാഗമാവാറുണ്ട്.
2018 നവംബറിൽ ബെർലിനിലെ മ്യൂസിയം ഓഫ് ഇസ്ലാമിക് ആർട്ടുമായി സഹകരിച്ച് "ക്രോസ്‌റോഡ്‌സ്: കൾച്ചറൽ എക്സ്ചേഞ്ച് ബിറ്റ്‌വീൻ ദി ഇസ്ലാമിക സിവിലൈസേഷൻ, യൂറോപ്പ് ആൻഡ് ബിയോണ്ട്" എന്ന പേരിൽ ഒരു പ്രദർശനത്തോടെ അതിന്റെ പത്താം ജന്മദിനം ആഘോഷിച്ചു.
പ്രദർശനങ്ങൾ ഷാർജ മ്യൂസിയം ഓഫ് ഇസ്ലാമിക് സിവിലൈസേഷന്റെ ഉൾവശം.
ലോകത്തിന്റെ നാനാഭാഗങ്ങളിൽ നിന്ന് ശേഖരിച്ച ഏകദേശം അയ്യായിരത്തിലധികം ഇസ്ലാമിക പുരാവസ്തുക്കൾ ഈ മ്യൂസിയത്തിൽ പ്രദർശിപ്പിച്ചിരിക്കുന്നു.
ഏഴ് തീമാറ്റിക് ഗാലറികളിലായിട്ടാണ് ഇവ പ്രദർശിപ്പിച്ചിരിക്കുന്നത്.
ഇവയിൽ ആറെണ്ണം സ്ഥിരം പ്രദർശനങ്ങൾക്കായി പ്രത്യേകം മാറ്റിവെച്ചിട്ടുണ്ട്.
ഇസ്ലാമിന്റെ ചരിത്രത്തിനും ഇസ്ലാമിക സന്ദേശങ്ങൾ പകരാൻ വേണ്ടിയും അബുബക്കർ ഗാലറി എന്ന പ്രത്യേക ഭാഗം തന്നെ ഇവിടെയുണ്ട്.
ഇവിടെ മറ്റ് വസ്തുക്കൾക്കൊപ്പം, എ.ഡി. 644–656 വരെ ഭരിച്ചിരുന്ന മൂന്നാം ഖലീഫയായ ഉഥ്മാൻ ഇബ്നു അഫാന്റെ ഖുർആന്റെ ഒരു പകർപ്പും പ്രദർശിപ്പിച്ചിരിക്കുന്നു.
ഇതുപോലുള്ള അപൂർവ വസ്തുക്കൾക്കു് പുറമെ മക്കയിലെ കഅബയുടെ ആവരണമായ കിസ്‌വയും ഇവിടെയുണ്ട്.
കൂടാതെ കഠിനമായ  സാഹചര്യത്തിൽ പഴയ കാലത്ത് ഹജ്ജ് തീർത്ഥാടനത്തിന് പോയിരുന്ന ഷാർജ പൗരന്മാരുടെ ആദ്യകാലത്തെ കറുപ്പും വെളുപ്പും ചിത്രങ്ങളും ഇവിടെ സൂക്ഷിച്ചിട്ടുണ്ട്.
ഇസ്ലാമിക ശാസ്ത്രം, സാങ്കേതികവിദ്യ, പുതിയ കണ്ടെത്തലുകൾ എന്നിവയുടെ ചരിത്രത്തിനായി വേറെ ഗ്യാലറിയും ഉണ്ട്.
ഇബ്നു അൽ-ഹൈതം ഗാലറി ഓഫ് സയൻസ് ആൻഡ് ടെക്നോളജി എന്ന് പേരുള്ള ഇവിടെ പഴയ കാലത്തെ ഘടികാരങ്ങൾ, നാവിഗേഷൻ സഹായ ഉപകരണങ്ങൾ, ആയുധങ്ങൾ എന്നിവയുൾപ്പെടെയുള്ള വസ്ത്ക്കളുണ്ട്.
ഇസ്ലാമിക ശാസ്ത്ര പുരോഗതികൾ പ്രദർശിപ്പിക്കുന്ന വസ്തുക്കളാണിവ.
മറ്റ് നാല് ഗാലറികൾ ഓരോ കാലഘട്ടത്തിലൂടെയുള്ള ഇസ്ലാമിക കലകൾ പ്രദർശിപ്പിക്കുന്നു, അതുപോലെ തന്നെ എളിമയുള്ള ഫാഷനും സമകാലിക സൃഷ്ടികളും പ്രദർശിപ്പിക്കുന്നു.
സെൻട്രൽ ഹാളിലെ പ്രദർശന വസ്തുക്കളിൽ ഇസ്ലാമിക നാണയങ്ങളുടെ ശേഖരം , ഘടികാരങ്ങൾ , മറ്റ് വസ്തുക്കൾ എന്നിവ ഉൾപ്പെടുന്നു.
ഏഴാമത്തെ ഗാലറിയിൽ താൽക്കാലിക പ്രദർശനങ്ങളാണ്.
ബുഡാപെസ്റ്റിലെ അപ്ലൈഡ് ആർട്സ് മ്യൂസിയത്തിൽ നിന്നുള്ള ഒട്ടോമൻ മാസ്റ്റർപീസുകൾ മുതൽ മലേഷ്യയിലെ ഇസ്ലാമിക് ആർട്സ് മ്യൂസിയത്തിൽ നിന്നുള്ള പേർഷ്യൻ കാലിഗ്രാഫി വരെയുള്ള മറ്റ് മ്യൂസിയങ്ങളുമായി സംയോജിച്ചാണ് ഈ പ്രദർശന പരിപാടികൾ ഒരുക്കിയിരിക്കുന്നത്.
മ്യൂസിയത്തിൽ പ്രാർത്ഥനാമുറികൾ, ഒരു കഫറ്റീരിയ, ഒരു സുവനീർ ഷോപ്പ്, വിശാലമായ പാർക്കിംഗ്, വിശ്രമമുറികൾ, വികലാംഗർക്കുള്ള സൗകര്യങ്ങൾ, വീൽചെയർ പ്രവേശനം എന്നിവയും ലഭ്യമാണ്.
ഇതും കാണുക ഷാർജ മ്യൂസിയം വകുപ്പ് അവലംബം
കൊടുങ്ങല്ലൂർ കീഴ്ത്തളി മഹാദേവക്ഷേത്രം ഈ ലേഖനം ഏറെക്കുറേ ഒറ്റ അവലംബത്തിൽ അധിഷ്ടിതമായാണ് എഴുതപ്പെട്ടിട്ടുള്ളത്.
( April 2021 ) ഈ  ലേഖനം / വിഭാഗം വിക്കിപീഡിയയുടെ കണ്ടെത്തലുകൾ അരുത് എന്ന നയത്തിന് വിരുദ്ധമാണെന്ന് സംശയിക്കപ്പെടുന്നു .
( April 2021 ) കീഴ്ത്തളി ശിവക്ഷേത്രം
കേരളത്തിലെ തൃശ്ശൂർ ജില്ലയിലുള്ള തലപ്പിള്ളി താലൂക്കിൽ സ്ഥിതിചെയ്യുന്ന അതിപുരാതന ക്ഷേത്രമാണ് കീഴ്ത്തളി മഹാദേവക്ഷേത്രം.
പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ക്ഷേത്രം വടക്കാഞ്ചേരിക്കടുത്തുള്ള തളി ഗ്രാമത്തിൽ സ്ഥിതിചെയ്യുന്നു.
പുരാതന കേരളത്തിലെ 108 ശിവക്ഷേത്രങ്ങളിൽ പറയുന്ന നാലു തളിക്ഷേത്രങ്ങളിൽ ( തളി ശിവക്ഷേത്രം , കോഴിക്കോട് , കടുത്തുരുത്തി തളി മഹാദേവക്ഷേത്രം , കീഴ്ത്തളി മഹാദേവക്ഷേത്രം കൊടുങ്ങല്ലൂർ , തളികോട്ട മഹാദേവക്ഷേത്രം , കോട്ടയം ) ഒരു തളിയാണ് ഈ മഹാദേവക്ഷേത്രം.
കീത്തോളി ക്ഷേത്രം എന്ന പേരിലും ഈ ക്ഷേത്രം അറിയപ്പെടുന്നു.
കേരളത്തിലേയും തുളുനാട്ടിലേയും അറുപത്തിനാല് ബ്രാഹ്മണഗ്രാമങ്ങളെ നിയന്ത്രിക്കാൻ പതിനെട്ടര തളികൾ ഉണ്ടായിരുന്നു എന്ന് കേരളോത്പത്തിയിൽ പറയുന്നു.
വടക്ക് പയ്യന്നൂർ മുതൽ തെക്ക് തിരുനന്തിക്കരവരെ ഒട്ടേറെ തളികൾ ഉണ്ടായിരുന്നതായി സ്ഥലനാമങ്ങളും ശാസനങ്ങളും സൂചന നല്കുന്നു.
ഇവയിൽ നാല് തളികളുടെ തലവന്മാരായ തളിയാതിരിമാരെ അവയ്ക്കു ചുറ്റുമുള്ള നാടുകളുടെ രക്ഷാപുരുഷന്മാരായി പരശുരാമൻ നിയമിച്ചു എന്നും അവർ ആറിലൊന്നു രക്ഷാഭോഗം പിരിച്ചെടുത്തുവെന്നും കാണുന്നു.
പയ്യന്നൂർ , പെരിഞ്ചെല്ലൂർ , പരപ്പൂർ, ചെങ്കണിയൂർ എന്നിവയാണ് ആ തളികൾ.
പയ്യന്നൂർ, പെരിഞ്ചെല്ലൂർ, ചെങ്കണിയൂർ തളികൾ ദൂരത്തായതുകൊണ്ട് അവയ്ക്കു പകരം പറവൂരിനൊപ്പം മൂഴിക്കുളം, ഐരാണിക്കുളം, ഇരിങ്ങാലക്കുട എന്നീ ഗ്രാമങ്ങളിലെ വൈദികന്മാരെ കൊടുങ്ങല്ലൂരിൽ കൊണ്ടുവന്നു പാർപ്പിച്ചു.
കൊടുങ്ങല്ലൂരിലെ നാലുതളികൾ മേൽത്തളി, കീഴ്ത്തളി, ചിങ്ങപുരത്തുതളി, നെടിയതളി എന്നിവയാണ്.
അവ യാഥാക്രമം മൂഴിക്കുളം, ഐരാണിക്കുളം , ഇരിങ്ങാലക്കുട , പറവൂർ എന്നീ ബ്രാഹ്മണ ഗ്രാമങ്ങളെയാണ് പ്രതിനിധീകരിക്കുന്നത്.
തളികളുടെ മേൽനോട്ടം വഹിക്കുന്ന നമ്പൂതിരി പ്രതിനിധികൾ തളിയാതിരിമാർ എന്നും പറയപ്പെട്ടിരുന്നു.
ചേരമാൻ പെരുമാക്കന്മാരുടെ കാലത്ത് കൊടുങ്ങല്ലൂരിൽ ഉണ്ടായിരുന്ന നാലു തളികളിൽ ഒന്നാണിത്.
മറ്റു മൂന്നു തളികൾ നെടിയതളി, ശൃംഗപുരം , മേൽത്തളി എന്നിവയായിരുന്നു.
മേൽത്തളി ലോപിച്ചാണ് 'മേത്തല' എന്ന നാമം ഉരുത്തിരിഞ്ഞതെന്നും വിശ്വസിക്കപ്പെടുന്നു.
കേരളത്തിലെ ഏറ്റവും വലിപ്പമേറിയ ശിവലിംഗ പ്രതിഷ്ഠയുള്ള ക്ഷേത്രമാണിത്.
മൈസൂർ സുൽത്താൽ ടിപ്പു വിന്റെ പടയോട്ടകാലത്ത് നശിപ്പിക്കപ്പെട്ട ഹിന്ദു ക്ഷേത്രങ്ങളിൽ ഒന്നാണിത്.
ഈ ക്ഷേത്രത്തിനടുത്തായുണ്ടായിരുന്ന തൃക്കണാമതിലകം ക്ഷേത്രത്തിലായിരുന്നു ഏറ്റവും വലിപ്പമേറിയ ശിവലിംഗം മുൻപ് ഉണ്ടായിരുന്നത്.
പക്ഷേ ഈ ക്ഷേത്രം കേരളത്തിലെ ചില ഗ്രാമങ്ങൾ തമ്മിലുണ്ടായിരുന്ന ആഭ്യന്തര കലഹം മുതലെടുത്ത ഡച്ചുകാരുടെ സഹായത്താൽ ഇരിങ്ങാലക്കുട ഗ്രാമക്കാർ നശിപ്പിക്കുകയും ഡച്ചുകാർ ആ ശിവലിംഗം കൊച്ചിയിൽ കപ്പൽ നങ്കൂരമിടുമ്പോൾ കെട്ടാനായി ഉപയോഗിക്കുകയും ചെയ്തു.
പിൽക്കാലത്ത് അവിടെ സ്വയംഭൂവായി ശിവലിംഗമുണ്ടാകുകയും ക്ഷേത്രം പുനർനിർമ്മിയ്ക്കുകയും ചെയ്തു.
അവലംബം 1 2 കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ
ഹിന്ദുസ്താനി ഭാഷ ഇംഗ്ലീഷ് വിലാസം https://ml.wikipedia.org/wiki/Hindustani_language